
ULTIMA ORĂ! Ministrul Cătălin Predoiu: România este pregătită 
să implementeze Pactul UE privind migraţia 


%3 By Alexandru Mihail Last updated mai 1, 2024 


Ministrul Afacerilor Interne, Cătălin Predoiu, a anunţat, marți, că România este pregătită să 
implementeze Pactul UE privind migraţia și azilul.Mai mult, ministrul Predoiu și-a exprimat 
nerăbdarea până la „momentul așteptat”, în care reforma sistemului privind migraţia o să intre 
în vigoare. 


Declarația ministrului român este total diferită de poziția unor ţări precum Ungaria, Polonia și 
Slovacia, care au anunţat că nu vor accepta cotele de migranţi impuse de UE.lată declaraţia 
ministrului Cătălin Predoiu: 


„După mulţi ani de negocieri, ne apropiem foarte repede de momentul așteptat- intrarea în 
vigoare a reformei sistemului privind migraţia și azilul. Această reformă istorică nu ar trebui să 
fie adoptată doar pe hârtie, ci să schimbe fundamental modul în care lucrăm în teren, la frontiere și 
pe teritoriul nostru. 


Atenţia se mută acum pe implementarea acestor reforme, iar Conferinţa de la Gent reprezintă 
primul pas important în acest proces. Am avut, în ultima perioadă de timp, mai multe întâlniri cu 
omologii mei și acest subiect a figurat mereu pe ordinea de zi. 


Implicarea tuturor actorilor relevanți, la nivel politic, operațional și tehnic este esenţială pentru 
îndeplinirea cu succes a obiectivelor urmărite, în sinergie cu sprijinul financiar adecvat. 


România este pregătită să implementeze Pactul privind migraţia și azilul și am demarat deja 
activităţi în acest sens. 


În anticiparea implementării reformei, pe parcursul anului 2023, împreună cu Comisia Europeană 
și Agenţiile UE am derulat un Proiect Pilot la frontiera cu Serbia și am demonstrat cum o foarte 
bună practică poate prevala, uneori, unei legislații imperfecte, care va fi în curând înlocuită. 


Implicarea noastră în această inițiativă a fost în concordanţă cu pașii activi pe care țara noastră îi 
întreprinde în cadrul eforturilor regionale de reducere a fluxurilor de migraţie ilegală și de 
consolidare a securităţii frontierelor externe. 


Acest instrument a fost foarte util și acțiunile preventive au contribuit la reducerea cu 97% a 
fluxurilor de migraţie ilegală, iar numărul depistărilor de intrări ilegale a scăzut cu 50%. 


Rezultatele pozitive ale Proiectului Pilot ne-au încurajat să continuăm. Am făcut un nou pas prin 
transformarea colaborării fructuoase cu Comisia și agenţiile UE, într-un nou Cadru de Cooperare, 
pe care deja avem un ritm foarte bun de implementare și înregistrăm progrese.” 


În perioada 29- 30 aprilie 2024 a avut loc la Gent, Belgia, Conferinţa Ministerială privind 
operaţionalizarea Pactului privind migraţia și azilul, organizată de Președinția belgiană a Consiliului 
Uniunii Europene. 


Evenimentul a reunit miniștrii de interne sau de migraţie din statele membre UE și din ţările 
asociate Schengen, reprezentanți ai Comisiei Europene și ai Agenţiilor UE relevante. România a fost 
reprezentată de ministrul Cătălin Predoiu. 


Context: 


Parlamentul European (PE) a aprobat, recent, noul pact privind migraţia și azilul, fiind adoptate 
zece acte legislative. 


Noul pact vizează, printre altele, solidaritatea și responsabilitatea statelor membre pentru 
preluarea migranțţilor, reguli pentru gestionarea situaţiilor de criză, dar și respectarea unor 
standarde de primire a migranților, potrivit unui comunicat transmis de Parlamentul European. 


Ulterior, Ungaria, Polonia și Slovacia au anunţat că nu vor accepta cotele de migranţi impuse de UE. 

